L 45/1390
DA
Den Europæiske Unions Tidende
24.2.2022
KOMMISSIONEN PILOTPROJEKTER
KAPITEL PP 01 — FORSKNING OG INNOVATION (fortsat) PP 01 21
(fortsat)
PP 01 21 01
(fortsat) Emissionsreduktionspotentialet ved filtrering af bremsestøv bør evalueres.
På grund af de komplekse forhold i nærheden af bremsen og hjulkassen bør der som første skridt foretages laboratorieprøvninger på en inertidynamome­ terprøvningsbænk i overensstemmelse med tilgangen i arbejdsgruppen om partikelmålingsprogram.
Laboratorietester bør udføres på mindst tre køretøjer, som omfatter bremser for lette køretøjer og erhvervskøretøjer
b) Supplerende praktisk prøvning, der evaluerer reduktionen af emissionsfodaftrykket ved filtrering af bremsestøv
De komplekse forhold i hjulkassen i nærheden af bremsen kan ikke dækkes tilstrækkeligt ved laboratorieforsøg.
Der bør derfor udføres supplerende praktiske prøvninger af mindst tre køretøjer, som omfatter bremser for lette køretøjer og erhvervskøretøjer.
På grundlag af gravimetrisk måling bør reduktionen af emissionen af partikler under faktiske kørselsforhold vises og sammenlignes med laboratorieresultaterne.
c) Laboratorieundersøgelser, der evaluerer den reduktion af emissionsfodaftrykket, der opnås ved hjælp af aktive filtreringssystemer af den omgivende luft
Volumenstrømmen gennem det aktive luftfiltersystem bestemmes for flere kørehastigheder på laboratorieskalaen.
Laboratoriopsætningen giver mulighed for genskabelige testmetoder, der er uafhængige af miljøforhold.
Der bør derfor udføres forsøg med vindtunnel.
På grundlag af de fastlagte volumenstrømme kan emissionsreduktionen beregnes på grundlag af kendskabet til typiske støvkoncentrationer i den omgivende luft.
Vindtunnelprøverne bør udføres på mindst tre køretøjer, der omfatter lette køretøjer, erhvervskøretøjer og tunge køretøjer.
d) Supplerende praktiske prøvninger, der evaluerer den reduktion af emissionsfodaftrykket, der opnås ved hjælp af aktive filtreringssystemer af den omgivende luft
De identificerede løsningers reduktionspotentiale bør desuden prøves under faktiske kørselsforhold.
Mindst to eftermonteringsløsninger bør afprøves, og PM10- og PM2.5-reduktionen skal kvantificeres ved forskellige omgivende betingelser (temperatur, luftfugtighed, koncentration af partikler, trafikintensitet).
Den praktiske prøvning bør udføres på mindst 20 køretøjer, der omfatter lette køretøjer, erhvervskøretøjer og tunge køretøjer, i mindst tre europæiske byer.
Resultaterne af den praktiske prøvning bør give et fingerpeg til brug ved yderligere lovgivning om miljøbetingelsers indflydelse på køretøjernes samlede fodaftryksemissionen af partikler.
3) Gennemførlighedsundersøgelse og demonstrationskøretøj for integrerede partikelfiltreringssystemer for fint støv
Der foretages en gennemførlighedsundersøgelse med henblik på at undersøge mulighederne for at integrere de tidligere beskrevne eftermonteringsløsninger i fremtidens køretøjer.
Især bør det skitseres, i hvilket omfang filtreringssystemer kan integreres i den fremtidige bilpark.
Der foretages en holistisk teknisk gennemgang for at vurdere den samlede indvirkning på emissionsfodaftrykket fra køretøjer.
Der bør endvidere opbygges et prototypekøretøj (en demonstrationsvogn), som viser de integrerede koncepter, og som kan anvendes til yderligere praktiske prøvninger.